**11.11.2021**

**E-pasta nosaukums**

Vakcinācijas pret Covid-19 datu uzraudzības process

**E-pasta teksts**

Nacionālais veselības dienests (turpmāk – Dienests) ir veselības ministra pārraudzībā esoša institūcija, kura Veselības aprūpes finansēšanas likuma izpildes nodrošināšanai īsteno sekojošas funkcijas: administrē veselības aprūpei paredzētos valsts budžeta līdzekļus, uzrauga Dienesta administrēšanā nodoto valsts budžeta līdzekļu izlietojumu ārstniecības iestādēs un pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību līgumam ar Dienestu.

**Dienests izsaka pateicību par iesaistīšanos iedzīvotāju vakcinācijas procesā pret Covid-19 un vakcinācijas veikšanu, kas ir nozīmīgi, lai ierobežoti Covid-19 infekcijas izplatību,**  un cer uz turpmāku veiksmīgu sadarbību situācijai atbilstošas vakcinācijas pret Covid-19 nodrošināšanā.

Lai īstenotu vakcinācijas pret Covid-19 uzraudzības procesu, tas būtu skaidrs un pārskatāms visām vakcinācijā iesaistītajām pusēm, maksimāli novērstu vakcinācijas kļūdas un/vai datu ievades kļūdas, tādējādi nodrošinot pacientam drošu vakcinācijas procesu, Dienests ir sagatavojis vakcinācijas datu uzraudzības procesu Dienestā par:

1. Bērnu un pusaudžu vakcināciju, vai citiem vakcinācijas jautājumiem, kur nepieciešama tūlītēja rīcība;
2. Vakcinācijas uzraudzībā identificētām kļūdām, kad konstatēta datu nesakritība starp Dienesta uzturētajām informācijas sistēmām – Vadības informācijas sistēma (pakalpojumu uzskaitei un apmaksai, norēķiniem) un Vienotā veselības informācijas sistēma (E-veselība);
3. Vakcinācijas faktu, kas ievadīts E-veselībā.

Shematiski katrs no procesiem attēlots pielikumā, un pēc nepieciešamības var tikt papildināts vai precizēts, bet vakcinācijas datu uzraudzības pamat posmi ir sekojoši:

1. Sistemātiska datu atlase ar noteiktu regularitāti par identificētām vakcinācijas procesa un datu ievades kļūdām:

|  |  |  |
| --- | --- | --- |
| ***Bērnu un pusaudžu vakcināciju, vai citiem vakcinācijas jautājumiem, kur nepieciešama tūlītēja rīcība*** | ***Informācijas nesakritības kļūdas starp informācijas sistēmām*** | ***Vakcinācijas faktu, kas ievadīts E-veselībā*** |
| * vecumam neatbilstošs preparāts;
* neatbilstošs vakcinācijas vecums;
* nekorekts personas kods;
* veikta balstvakcinācija (pacientiem, kas jaunāki par 18 gadiem un neatbilst balstvakcinācijas veikšanas nosacījumiem)
 | * ir VIS (APANS, SPANS), nav VVIS (E-veselībā);
* vakcinētājam nav līgums par vakcināciju;
* datumu nesakritība starp informācijas sistēmām ir lielāka par 5 dienām;
* neatbilstošs periods starp veiktām vakcinācijām (devām), īsāks periods nekā noteikts vakcīnu instrukcijās
 | * nekorekts (neiespējams) vakcinācijas datums;
* vakcinācijas datums jaunāks (lielāks) par IS ievadīšanas datumu (nākotnes datums);
* kļūda preparāta nosaukumā - kodu izmantošana;
* nekorekta vakcīnas sērija;
* neatbilstošas indikācijas;
* nekorekts pacienta vecums;
* ir uzrādīta tikai 2.pote (nepieciešams pārbaudīt, vai uz pacientu ir pirmā deva, cik devas ir uz pacientu; lai izslēgtu kļūdu, iespējamu krāpniecību);
* vakcīnas tilpums;
* vakcinācijas veids;
* kļūda vakcīnu secībā, skaitā (personai uzrādītas vairāk par 5 vakcīnām);
* balstavakcinācija neatbilstoši Vakcinācijas rokasgrāmatai (reāli tikai no 06.10.2021. noteiktām grupā, tātad viss pirms šī datuma un neatbilstoši nosacījumiem, identificējamas kā kļūdas) - tikai Vaxzevria, Comirnaty vai Spikevax, no pēdējās potes ir 6 mēn,  persona nav slimojusi ar C19, persona vecāka par 65 g.v. (50 g.v. ar hroniskām saslimšanām), vai VA darbinieks vai SAC klients, kas vecāks par 18 g.v.; Janssen, no pirmās potes ir 8 nedēļas, visiem pieaugušajiem (18+);
* imūnsupresēto pacientu vakcinācija (no 02.09.2021.), t.sk. paildus (3.) pote - tikai pēc indikācijām un atbilstoši Vakcinācijas rokasgrāmatai; tātad viss ārpus noteiktā identificējams kā kļūda;
* neatbilstošs periods starp vakcinācijām (devām), īpaši ja ir īsāks periods nekā norādīts instrukcijās
 |

1. Datu analīze, apkopošana un nodošana tālāku uzraudzības darbību veikšanai:

|  |  |  |  |
| --- | --- | --- | --- |
|  | ***Bērnu un pusaudžu vakcināciju, vai citiem vakcinācijas jautājumiem, kur nepieciešama tūlītēja rīcība*** | ***Informācijas nesakritības kļūdas starp informācijas sistēmām*** | ***Vakcinācijas faktu, kas ievadīts E-veselībā*** |
| 1. **Dienesta Teritoriālā nodaļa** nosūta nekorekto informāciju **pakalpojumu sniedzējam**;
 | Katru darba dienas rītu | Vienu reizi (1x) mēnesī |  |
| 1. VVIS **palīdzības dienests (HD)** nosūta nekorektu informāciju **pakalpojumu  sniedzējiem**;
 |  |  | Vienu reizi (1x) divās nedēļās, vai biežāk pēc nepieciešamības.Pirmreizēji termiņš labošanai – viena(1) mēneša laikā, pēc tam tiek noteikta atbildība līguma ietvaros; par 2021.gadu aktuālo datu ievadīšana un labošana atbilstoši normatīvam regulējumam (MK noteikumi Nr.134) |
| 1. **Dienesta Datu pārvaldības un analīzes nodaļa** nosūta nekorekto informāciju **Veselības inspekcijai** uzraudzības un kontroles veikšanai normatīvo regulējumu ietvaros;
 | Vienu reizi (1x) nedēļā |  |  |
| 1. **Dienesta Datu pārvaldības un analīzes nodaļa** nosūta nekorekto informāciju **Dienesta Kontroles un uzraudzības departamentam** pārbaudes veikšanai un atbildības noteikšanai līguma ietvaros
 | Vienu reizi (1x) mēnesī par kārtējo periodu (mēnesi) un vēsturisko informāciju, lai veiktu pēcpārbaudi, ja pakalpojumu sniedzējam bija jāveic kļūdai ievadīto datu labošanu | Vienu reizi (1x) mēnesī par iepriekšējo periodu, ja tiek konstatēts, ka pakalpojumu sniedzējs pēc teritoriālās nodaļas nodotās informācijas nav veicis kļūdaino ierakstu labošanu | Vienu reizi (1x) mēnesī par atkārtoti nelabotiem datiem |

1. Vakcinācijas pakalpojumu sniedzēju pienākums ir noteiktā termiņā veikt:
	1. nekorekto datu labošanu norādītajā informācijas sistēmā,
	2. skaidrojuma/ informācijas sniegšanu par nekorektiem gadījumiem, īpaši, ja konstatēta vakcinācijas procesa kļūda – vakcinācija neatbilstoši normatīvam regulējumam, noslēgtā līguma ietvaros iekļautai vakcinācijas kārtībai un vakcīnu instrukcijai,
	3. vakcinācijas procesa pārskatīšanu un atbilstošu (protektīvu) darbību veikšanai turpmāku kļūdu novēršanai un pacientiem droša procesa nodrošināšanai.

Neskaidrību gadījumā par vakcinācijas faktu ievadīšanu, labošanu un/ vai dzēšanu E-veselībā lūdzu vēsties E-veselības sistēmas atbalsta dienestā – Speciālistiem -  T. 67803301, darba laiks: katru dienu no plkst. 8.00 līdz 20.00, elektroniskai saziņai un konsultācijām: atbalsts@eveseliba.gov.lv. Papildus informācija par E-veselības sistēmu skatīt tīmekļvietnē <https://eveseliba.gov.lv/> vai Dienesta tīmekļvietnē sadaļā “Profesionāļiem”- “E-veselība” - <https://www.vmnvd.gov.lv/lv/e-veseliba>.

